เรื่องร้องเรียน (ถนน,กีดขวาง,คลอง) วันที่ 2023-01-27 12:02:08 — แขวงจรเข้บัว เขตลาดพร้าว กรุงเทพมหานคร
สวัสดีครับ ผมเป็นสมาชิกคนหนึ่งของหมู่บ้านลัดดารมย์ เกษตร-นวมินทร์ ซอยประเสริฐมนูกิจ29 ติดคลองโคกคราม เขตลาดพร้าว ดีใจมากที่ได้เห็นการทำงานของ จนท เอาเรือมาทำการลอกคลอง ทำความสะอาดริมฝั่งน้ำทำให้ทัศนียภาพของคลองดูสดใส สวยงามขึ้น อย่างมากทีเดียว ในขณะเดียวกันมีชาวบ้านบุกรุกครอบครองที่ดินชายฝั่งทั้งสองฝั่งของพื้นที่สาธารณะประโยชน์ เพื่อปลูกผักและต้นกล้วยกันในส่วนที่ติดกับหมู่บ้านทำให้เสียทัศนียภาพและสิ่งแวดล้อม เป็นอย่างยิ่ง จึงหวังว่าทีมงานที่ทำการลอกคลองอยู่ในขณะนี้ จะเคลียร์สิ่งที่กีดขวาง และที่มีการบุกรุกที่สาธารณะประโยชน์ เช่น ต้นกล้วย และพืชผัก ที่มีคนขุดดินในคลองขึ้นมาปลูกพืชไม้ชนิดต่างๆ ออกไปให้หมดทั้งสองฝั่งคลอง เพื่อความถูกต้องตามกฎหมายการบุกรุกที่สาธารณะประโยชน์ และเราคนไทยจะได้มีทัศนียภาพที่สวยงามของคลองโคกครามนี้ ให้ชมกันต่อไป 
จึงขอขอบพระคุณเจ้าหน้าที่ที่เกี่ยวข้องกับงานนี้ อย่างสูง มาล่วงหน้า

ด้วยความนับถือ
วีระพงศ์ วงศ์วโรทัย
224/9 หมู่บ้านลัดดารมย์ เกษตร-นวมิทร์ ซอยประเสริฐมนูกิจ29 ถนนประเสริฐมนูกิจ แขวงจรเข้บัว เขตลาดพร้าว 10230 กทม